WP sonder Bekker, Liebenberg vir CB-halfeind | Nuus24
Só lyk Curriebeker-halfeindrondes
Kaapstad – Die WP sal sonder hul Springbok-voorspelers Andries Bekker en Tiaan Liebenberg vir Saterdag se Curriebeker-halfeindstryd teen die Leeus moet klaarkom. Bekker het sy toon in die eerste helfte van die Kapenaars se oorwinning oor die Cheetahs beseer en sal dié week 'n spesialis besoek, maar hy sal nie vir die kragmeting op Coca-Colapark beskikbaar wees nie.Liebenberg is uit weens 'n hou teen die rug en sal ook 'n spesialis moet sien om die erns van die besering vas te stel. Intussen het die WP se breier, Allister Coetzee, onthul dat die veteraan-skrumskakel Bolla Conradie saam met die span oefen as 'n plaasvervanger-opsie vir Nic Groom en Louis Schreuder. Afskoptyd Saterdag in Johannesburg is om 19:00.Vir die jongste sportnuus volg Nuus24Sport op Twitter.
Lees meer oor: beserings | curriebeker | wp VOLGENDE OP NUUS24X